钦定古今图书集成/明伦汇编/氏族典/第472卷 > 蔡子英
## 钦定古今图书集成/明伦汇编/氏族典/第472卷 > 蔡子英

按《万姓统谱》：子英，永宁人。元季举进士，累官显宦。元
军败，单骑走关中，入南山。有司以形求之，械送京师，
命释之，授以官，不受。退而上书，大略谓：臣之事君，犹
女之适人，一与之醮，终身不改。事君之道，一食其禄，
终身不二。朝廷重之，命馆于仪曹。忽一夜大哭不止，
人问故，子英曰：“思旧主尔，知其志，不可。”送之出塞。